laion/Wikipedia-Exotic huggingface dataset:
Ring Ring (ალბომი)

Ring Ring — შვედურ პოპ-ჯგუფ ABBA-ს სადებიუტო სტუდიური ალბომი. იგი გამოვიდა 1973 წელს, ლეიბლ Polar Music-ზე, Björn Benny & Agnetha Frida-ის სახელით. თავდაპირველი ტირაჟი შეზღუდული იყო, თუმცა დისკი ბელგიაში, ნიდერლანდებში, ნორვეგიასა და სამხრეთ აფრიკაში კომერციულად წარმატებული იყო ავსტრალაზიაში ალბომი 1975 წელს გამოვიდა, მაგრამ ბრიტანეთში მხოლოდ 1992 წელს გამოიცა, ხოლო აშშ-ში - 1995 წელს. ორიგინალური სკანდინავიური გამოცემა ყველა სიმღერის ავტორი — ბენი ანდერსონი და ბიორნ ულვეუსი, გარდა მითითებულისა. საერთაშორისო გამოცემა ყველა სიმღერის ავტორი — ანდერსონი და ულვეუსი, გარდა მითითებულისა. Ring Ring-ის რემასტერი გამოიცა 1997 წელს. სიმღერების სია ემთხვეოდა სტანდარტული საერთაშორისო გამოცემის ვარიანტს. Ring Ring-ის 2001 წლის რემასტერის სია ემთხვევა საერთაშორისო გამოცემის სიას. დამატებულია სამი სიმღერა (პროდიუსერები - ანდერსონი/ულვეუსი): 2005 წელს ალბომის რემასტერი შევიდა სერიაში The Complete Studio Recordings. აგრეთვე შეტანილია დამატებითი სიმღერები (პროდიუსერები - ანდერსონი/ულვეუსი). 2008 წლის გამოცემაში შეტანილია იგივე სია, რაც The Albums-ში შეტანილ ვერსიაში, მაგრამ დამატებითი სიმღერები არ აქვს. ალბომის ეს, დელუქს-გამოცემა, გამოვიდა დამატებითი სიმღერებით და DVD-ით. დამატებები (პროდიუსერები - ანდერსონი/ულვეუსი): დამატებები - სიმღერების ადრეული ვერსიები (პროდიუსერები - ანდერსონი/ულვეუსი): დამატებითი DVD Ring Ring საიტზე Discogs (გამოცემების სია) ↑ Scott, Robert (2002) 'ABBA: Thank You for the Music - The Stories Behind Every Song', Carlton Books Limited: Great Britain, p. 22 ↑ https://www.allmusic.com/album/r543994 ↑ http://www.blender.com/guide/back-catalogue/53134/ring-ring.html ↑ Ring Ring AllMusic-ზე ↑ Scott, Robert (2002) 'ABBA: Thank You for the Music - The Stories Behind Every Song', Carlton Books Limited: Great Britain, p. 24
მენხენგლადბახი

მენხენგლადბახი (გერმ. Mönchengladbach) — ქალაქი ჩრდილოეთ რაინ-ვესტფალიის მხარეში, გერმანია. გერმანიის დიდი ქალაქების სია
ბრნო

ბრნო (ჩეხ. Brno, გერმ. Brünn) — სიდიდით მეორე ქალაქი ჩეხეთის რესპუბლიკაში. 2006 წლის მონაცემებით ქალაქის მოსახლეობა არის 366 680. აქ არის განთავსებული ჩეხეთის საკონსტიტუციო სასამართლო, უზენაესი სასამართლო, უზენაესი ადმინისტრაციული სასამართლო, მთავარი ბრალმდებლის და ომბუდსმენის ოფისები. დალასი, აშშ. კაუნასი, ლიეტუვა. ლიდსი, ინგლისი. ლაიფციგი, გერმანია. პოზნანი, პოლონეთი. რენი, საფრანგეთი. სანქტ-პელტენი, ავსტრია. შტუტგარტი, გერმანია. უტრეხტი, ნიდერლანდები. ვენა, ავსტრია. ვორონეჟი, რუსეთი. პლოვდივი, ბულგარეთი. ოფიციალური საიტი ახალი ამბები ტურისტული ინფორმაცია დაარქივებული 2010-11-20 საიტზე Wayback Machine. Brno at the official website of the Czech Republic დაარქივებული 2007-10-30 საიტზე Wayback Machine. . ↑ Podruhé žena. Primátorkou Brna se stala Markéta Vaňková z ODS — Česká televize, 2018. <a href="https://wikidata.org/wiki/Track:Q341134"></a>
ჰიროჰიტო

ჰიროჰიტო (იაპონ. 裕仁; დ. 29 აპრილი, 1901, ტოკიო — გ. 7 იანვარი, 1989, იქვე) — იაპონიის 124-ე იმპერატორი. 1908–1914 წლებში სწავლობდა უმაღლესი არისტოკრატიის (კაძოკუ) ბავშვებისათვის განკუთვნილ სკოლაში, 1914–1921 წლებში — მემკვიდრე უფლისწულის სპეციალურ ინსტიტუტში ტოკიოს უნივერსიტეტის პროფესორებისა და უმაღლესი სამხედრო მოხელეების ხელმძღვანელობით. 1921 წლიდან, მამამისის (იმპერატორ იოშიჰიტოს) ავადმყოფობის გამო, პრინც-რეგენტი იყო. 1926 წლის დეკემბერში ავიდა ტახტზე. თავისი მმართველობის პერიოდს მიანიჭა დევიზი „შოვა“ („განათლებული მსოფლიოს ეპოქა“). 1936 წელს ჩაახშო რადიკალი ოფიცრების ამბოხი, რომლებიც პარლამენტიდან მემარცხენე პარტიების კანდიდატების გაყრას მოითხოვდნენ. ამავდროულად გაზარდა სამხედრო ასიგნებები. სამხედრო ექსპანსიის ფორმალური მოწინააღმდეგე იყო და არ ერეოდა პრემიერ-მინისტრ ტოჯო ჰიდეკის კაბინეტის აგრესიულ პოლიტიკაში. 1945 წლის 15 აგვისტოს ხელი მოაწერა იაპონიის უსიტყვო კაპიტულაციას. ამერიკული სამხედრო ხელისუფლების ინიციატივით, საიმპერატორო ოჯახის სხვა წევრებთან ერთად გათავისუფლდა პასუხისმგებლობისგან (იხ. ტოკიოს პროცესი). 1946 წელს გამოსცა რესკრიპტი „ნინგენ-სენგენი“, რომელიც ბევრმა მის მიერ ღვთაებრივი ბუნებისა და წარმოშობის უარყოფად აღიქვა. ↑ 1.0 1.1 Хирохито // Большая российская энциклопедия. т. 34. — М., 2017. — стр. 87. ↑ ჰიროჰიტო // ქართული საბჭოთა ენციკლოპედია, ტ. 11, თბ., 1987. — გვ. 670.
ედგარ ალან პოს ეროვნული ისტორიული მუზეუმი

ედგარ ალან პოს ეროვნული ისტორიული მუზეუმი მდებარეობს ამერიკაში, ქალაქ ფილადელფიაში (პენსილვანიის შტატი).
ჰიგუტი იტიიო

ჰიგუტი იტიიო (იაპ. 樋口 一葉 ) (ნამდვილი სახელი ნაცუ) (დ. 2 მაისი, 1872, ტოკიო — გ. 23 ნოემბერი, 1896, იქვე) — იაპონელი მწერალი ქალი. დაიბადა პოლიციის წვრილი მოხელის ოჯახში, მამის გარდაცვალების შემდეგ ოჯახს მძიმე შრომით არჩენდა. კერძო სკოლაში შეისწავლა კლასიკური იაპონური პოეზია. ნაწარმოებებს აქვეყნებდა 1892-იდან. შექმნა კლასიკური ნოველა თანამედროვეებზე. მის თხზულებებში რეალისტურადაა აღწერილი უბრალო ხალხის ცხოვრება (ნოველები: "ცხოვრება მიყრუებულ ადგილას", 1892; "მეცამეტე ღამე", "მღვრიე ნაკადი", ორივე 1895). ქართული საბჭოთა ენციკლოპედია, ტ. 11, თბ., 1987. — გვ. 642-643. ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 Babelio — 2007. <a href="https://wikidata.org/wiki/Track:Q2877812"></a> ↑ FemBio database <a href="https://wikidata.org/wiki/Track:Q61356138"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ Find a Grave — 1996. <a href="https://wikidata.org/wiki/Track:Q63056"></a>
ვარსკვლავთკარიბჭე: ატლანტისი

ვარსკვლავთკარიბჭე: ატლანტისი (ინგლ. Stargate: Atlantis) — სამეცნიერო ფანტასტიკური ჟანრის ამერიკულ–კანადური ტელესერიალია. ეს სერიალი, რომლის შემქმნელები არიან ბრედ რაიტი და რობერტ კუპერი, ვარსკვლავთკარიბჭე SG-1-ის განშტოებაა. მისი ქარგა ეყრდნობა ლეგენდას ატლანტიდის შესახებ და ვარსკვლავთკარიბჭე SG-1-ში მოპოვებულ ცნობებს ძველების შესახებ და, გარკვეულწილად, იგი ვარსკვლავთკარიბჭე SG-1–ის პარალელურ ამბავს წარმოადგენს პეგასის გალაქტიკაში. ვარსკვლავთკარიბჭე: ატლანტისი ვარსკვლავთკარიბჭე SG-1–ის მერვე სეზონის პარალელურად გავიდა ეთერში. ტელესერიალის ჩვენება დაიწყო 2004 წლის 16 ივლისს Sci-Fi-ის ქსელზე. ვარსკვლავთკარიბჭე: ატლანტისი ისევე როგორც ვარსკვლავთკარიბჭე SG-1 ვარსკვლავთკარიბჭის გამოგონილი სამყაროს განუყოფელი ნაწილია. ვიკისაწყობში არის გვერდი თემაზე: ვარსკვლავთკარიბჭე: ატლანტისი ოფიციალური საიტი საიტზე mgm.com ოფიციალური საიტი საიტზე syfy.com „ვარსკვლავთკარიბჭე: ატლანტისი“ — კინოფილმების ინტერნეტ-მონაცემთა ბაზა (ინგლისური) ვარსკვლავთკარიბჭე: ატლანტისი - ეპიზოდების მეგზური საიტზე GateWorld
ლოძი

ლოძი (პოლ. Łódź, სიტყვასიტყვით — „ნავი“) — მოსახლეობის რაოდენობის მიხედვით მესამე ქალაქი პოლონეთში. 2006 წლის მონაცემებით ქალაქის მოსახლეობა არის 753 192. მდებარეობს ქვეყნი ცენტრალურ ნაწილში, ვარშავის სამხრეთ-დასავლეთით და მისგან დაშორებულია 120 კმ.-ით. ლოძი ითვლება პოლონეთის მსუბუქი და ელექტრონული მრეწველობის ცენტრად. კემნიცი, გერმანია (1972) შტუტგარტი, გერმანია (1988) ლიონი, საფრანგეთი (1991) ვილნიუსი, ლიეტუვა (1991) ივანოვო, რუსეთი (1992) კალინინგრადი, რუსეთი (1992) მინსკი, ბელარუსი (1993) ოდესა, უკრაინა (1993) თელ-ავივი, ისრაელი (1994) ტიანძინი, ჩინეთი (1994) რუსთავი, საქართველო (1995) ბარეირუ, პორტუგალია (1996) ტამპერე, ფინეთი (1996) პუებლა, მექსიკა (1997) მურსია, ესპანეთი (1999) ერებრუ, შვედეთი (2001) ვიკისაწყობში არის გვერდი თემაზე: ლოძი Łódź, ტურისტული მეგზური ვიკივოიაჟზე ოფიციალური საიტი Public Transport Official Site City map of Łódź Historic images of Łódź Łódź Special Economic Zone Łódź-Lublinek Airport დაარქივებული 14 April 2012 საიტზე Wayback Machine. „Lodz“ . Encyclopædia Britannica (ინგლისური). 16 (11th ed.). 1911. p. 862. The Łódź Post—English language newspaper The Łódź Ghetto დაარქივებული 20 October 2018 საიტზე Wayback Machine.
მერკავა

მერკავა (מרכבה‎, ეტლი) — ძირითადი საბრძოლო ტანკების სერია, რომელიც შეიქმნა ისრაელში. სერიის პირველი ტანკი შეიქმნა 1979 წელს. ვიკისაწყობში არის გვერდი თემაზე: მერკავა
კილო (ქართული ენა)

კილო — ზმნის ფორმა, რომელიც გვიჩვენებს, თუ როგორ უნდა იქნეს გაგებული ზმნით გამოხატული მოქმედება სინამდვილის თვალსაზრისით: უეჭველ ფაქტად, სასურველ-შესაძლებლად თუ შესასრულებლად. სხვადასხვა ენაში კილო სხვადასხვა რაოდენობისაა, ძირითადად გამოიყოფა სამი: თხრობითი, კავშირებითი და ბრძანებითი. თხრობითი კილო გვიჩვენებს, რომ ზმნით გამოხატული მოქმედება უნდა იქნეს გაგებული უეჭველ ფაქტად, რომელსაც ადგილი ჰქონდა წარსულში, ხდება ახლა ან მოხდება მომავალში: (აკეთებდა, გააკეთა, გაუკეთებია, აკეთებს, გააკეთებს). კავშირებითი კილო ისეთ მოქმედებას გამოხატავს, რომელიც შესაძლებელია მომხდარიყო წარსულში, ხდებოდეს ახლა ან მოხდეს მომავალში: ((რომ) დაეწეროს, (რომ) წერდეს, (რომ) დაწეროს). ბრძანებითი კილო გადმოგვცემს, რომ მთქმელს (I პირის) სურვილი უნდა იქნეს შესრულებული: (გააკეთე! გააკეთეთ! გააკეთოს! გააკეთონ! გავაკეთოთ!). შინაარს-ინტონაციურად II პირისადმი მიმართული ბრძანებითის ფორმა მრავალგვარია: იგი საკუთრივ ბრძანების გარდა, შეიძლება გამოხატავდეს თხოვნა-მუდარას (მიშველეთ!), დალოცვას (კარგი კაცი გაიზარდე, შვილო),, დარიგებას (ფრთხილად იარე), გამხნევებას (გამაგრდი, გული არ გაიტეხო), და სხვა, მაგრამ ყველა ბრძანებითი კილოს ფორმაა, მათ შორის გრამატიკულად განსხვავებაა არაა.
პენდელის ალქაჯების სასამართლო პროცესი

პენდლის ალქაჯების სასამართლო პროცესი (1612 წ) — ყველაზე ცნობილი და კარგად შემონახული ალქაჯების სასამართლო პროცესია 17-ე საუკუნის ინგლისის ისტორიაში. თორმეტი განსასჯელი ცხოვრობდა პენდლ ჰილში, ლანკაშაირში, და იყვნენ ეჭვმიტანილნი ათი ადამიანის მკვლელობაში ჯადოქრობის დახმარებით. 1612 წლის 17-19 აგვისტოს ათი მათგანი გაასამართლეს ლანკასტერის სასამართლოში სამლესბურ ალქაჯებთან და სხვებთან ერთად. ეს სასამართლო პროცესების სერია ცნობილი გახდა როგორც ლანკაშაირის ალქაჯების სასამართლო. დანარჩენი ორიდან ერთ-ერთი გაასამართლეს იორკში 1612 წლის 27 ივლისს, ხოლო მეორე ციხეში გარდაიცვალა. თერთმეტი პენდლელი ალქაჯებიდან რომლებიც წარდგნენ სასამართლოს წინაშე ცხრა ქალი იყო, ორი კი კაცი - მათგან ათი ცნეს დამნაშავედ და ჩამოახრჩეს, ხოლო ერთი ცნეს უდანაშაულოდ. ლანკაშაირის ალქაჯების სასამართლო მაშინდელი ინგლისისთვის უჩვეულო მოვლენა გახდა ორი მიზეზით: თომას პოთსმა, რომელსაც ეკავა სასამართლო კლერკის პოზიცია, ოფიციალურად გაასაჯაროვა სასამართლო პროცესის ჩანაწერები სახელწოდებით; "ალქაჯების საოცარი აღმოჩენა ლანკასტერის რეგიონში". ამასთანავე ჩამოხრჩობილი დამნაშავეების რაოდენობა: ცხრა ლანკასტერში ხოლო ერთი იორკში ბევრად სცდებოდა საშუალო სიკვდილ დასჯილ "ალქაჯთა" რაოდენობას ინგლისში. როგორც ცნობილია მეთხუთმეტედან მეთვრამეტე საუკუნის მანძილზე ინგლისში ხუთას ადამიანზე მეტი დასაჯეს სიკვდილით მსგავსი განსასჯელის გამო, ხოლო ეს პროცესი რომელიც შედგა 1612 წლის ზაფხულში სამი დღის მანძილზე და დასრულდა ათი მოკლულით, ამ რაოდენობის ორ პროცენტს შეადგენს. პენდლის ალქაჯებიდან ექვსი მათგანი მიეკუთვნებოდა ორი ოჯახიდან ერთს, რომლებსაც სათავეში ედგათ ხანშიშესული ოთხმოც წელს გადაცილებული ქალები. ორივე მათგანი სასამართლოზე წარდგა ოჯახის წევრების თანხლებით; ელიზაბეთ სოთერნსი (აგრეთვე ცნობილი როგორც დემდაიკი), მისი ქალიშვილი ელიზაბეთ დევაისი და მისი შვილიშვილები, ჯეიმს და ალიზონ დევაისები; მეორე ოჯახის უფროსს და დადანაშაულებულ ენ უიტლის (აგრეთვე ცნობილი როგორც ჩატოქსი) თან ახლავდა მისი ქალიშვილი ენ რედფერნი. სხვა განსასჯელები იყვნენ ჯეინ ბალქოქი და მისი ვაჟი ჯონ ბალქოქი, ელის ნატერი, ქეთრინ ჰიუვიტი, ელის გრეი, და ჯენეტ პრესტონი. ეს "ალქაჯთა" შემოსევა პენდლის ტერიტორიაზე შთაბეჭდილებას ტოვებს რომ ხალხი ამ რეგიონში ხშირად იყენებდა სხვადასხვა განკურნების მეთოდებს როგორიცაა მცენარეული რეცეპტები, თილისმები და ამულეტები რათა საკვები ფული ეშოვათ. მსგავსი პრაქტიკა ადვილს გახდიდა სხვებისთვის მკურნალები დაედანაშაულებინათ ჯადოქრობის გამოყენებაში. არსებობს ძლიერი თეორია რომ ჩატოქსების და დემდაიკების ოჯახებმა ერთმანეთი დაადანაშაულეს ჯადოქრობაში, რადგან ისინი ერთმანეთს ეჯიბრებოდნენ როგორც იმ რეგიონის მკურნალები და ორივე მხარე ცდილობდა მოწინააღმდეგის მოშორებას რათა საკუთარი ბიზნესი გაეუმჯობესებინა. ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს. გვ. https://en.wikipedia.org/wiki/Pendle_witches.
აგნეტა ფელტსკუგი

აგნეტა ფელტსკუგი (შვედ. Agnetha Åse Fältskog; დ. 5 აპრილი, 1950, იენჩეპინგი, შვედეთი) – შვედი მომღერალი, სიმღერების ავტორი, შვედური ჯგუფ ABBA-ს ყოფილი სოლისტი. აგნეტა პირველი შვილი იყო ინგვერ ფელტსკუგისთვის, მისი და, მონა ფელტსკუგი 1955 წელს დაიბადა. მანამ, სანამ ჯგუფ ABBA-ს შეუერთდებოდა, იგი საკმაოდ პოპულარული მომღერალი იყო შვედეთში. მისი სიმღერები ყოველთვის პოპულარობით სარგებლობდა და ალბომებიც კარგად იყიდებოდა. როგორც თვითონ ამბობდა ინტერვიუებში, მისი სიმღერები ძალიან რომანტიკული იყო, მელოდია კი სასიამოვნო და დასამახსოვრებელი. 1958 წელს, რვა წლის ასაკში აგნეტამ პიანინოს გაკვეთილებზე დაიწყო სიარული. 1966 წელს, 16 წლის აგნეტა ჯგუფ „Bernt Enghardt's Orchestra“-ს სოლისტი გახდა. 1967 წელს მან დაწერა სიმღერა „Jag var så kär“ (I Was So in Love), რომელიც ნომერ პირველ ჰიტად იქცა შვედეთში. შემდეგ მას მოყვა სხვა ალმომები და ჰიტები, რომელთა უმეტეს ნაწილსაც თავად აგნეტა წერდა. იგი ერთ-ერთი ყველაზე პოპულარული მომღერალი გახდა შვედეთში. 1972 წელს აგნეტამ ითამაშა მარიამ მაგდალინელის როლი, შვედურ მიუზიკლში „Jesus Christ Superstar“. 1971 წლის, 6 ივლისს მან იქორწინა ბიორნ ულვეუსზე. ამ ქორწინებიდან მას ორი შვილი ჰყავს, ლინდა ელინ ულვიუსი და პეტერ კრისტენ ულვიუსი. წყვილი დაშორდა 1978 წელს და აგნეტა სახლიდან შობის ღამეს 1978 წლის 25 დეკემბერს წავიდა. აგნეტა და ბიორნი შეთანხმდნენ, რომ მათ პირად უთანხმოებას ჯგუფისთვის ხელი არ უნდა შეეშალა. 1975 წელს, მას შემდეგ რაც აგნეტა ჯგუფ ABBA-ს შეუერთდა, მან გამოუშვა ახალი ალბომი შვედურ ენაზე "Elva kvinnor i ett hus" (Eleven Women in A House). მიუხედავად იმისა, რომ იმ დროისთვის ABBA უკვე ძალიან პოპილარული იყო შვედეთში და მთელ მსოფლიოში აგნეტას სიმღერები მაინც მოწინავე პოზიციებზე იყო სხვადასხვა მუსიკალურ ჩარტებში. ამ ყველაფრის გათვალისწინებით აგნეტა ფელტსკუგი ყველაზე წარმატებული მომღერალი იყო ABBA-ს წევრებიდან. 1980 წლისთვის აგნეტამ გამოუშვა სამი ინგლისურ ენოვანი სოლო ალბომი, რომლებმაც დიდი პოპულარობა მოიპოვეს ევროპაში. 1982 წელს მან ჩაწერა დუეტი შვედ მომღერალ ტომას ლედინთან, სიმღერას ერქვა "Never Again" და იგი ხუთ საუკეთესო სიმღერათა სიაში შევიდა შვედეთში, ნორვეგიაში, ბელგიაში და სამხრეთ აფრიკაში. 1990 წლის, დეკემბერში აგნეტამ მეორედ იქორწინა ტომას სონენფელდზე. შვედურ-ენოვანი ალბომები Agnetha Fältskog (1968) Agnetha Fältskog Vol. 2 (1969) Som jag är (1970) När en vacker tanke blir en sång (1971) Elva kvinnor i ett hus (1975) Nu tändas tusen juleljus (1981) Kom följ med i vår karusell (1987) ინგლისურ-ენოვანი ალბომები Wrap Your Arms Around Me (1983) Eyes of a Woman (1985) I Stand Alone (1987) My Colouring Book (2004) A (2013) ვიკისაწყობში არის გვერდი თემაზე: აგნეტა ფელტსკუგი ოფიციალური საიტი ABBA-ს ოფიციალური საიტი აგნეტა ფელტსკუგი კინოფილმების ინტერნეტ-მონაცემთა ბაზაში ↑ Deutsche Nationalbibliothek Record #119519046 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ფუკურო იპეი

ფუკურო იპეი (იაპონ. 袋一平; დ. 17 ოქტომბერი, 1897 — გ. 2 ივლისი, 1971) — იაპონელი მწერალი, ფილოლოგი, საზოგადო მოღვაწე. იყო ალპინისტიც. დაამთავრა ტოკიოს უცხო ენათა ინსტიტუტის რუსული განყოფილება, 1963 იმოგზაურა საქართველოში. მეორედ ჩამოვიდა 1966, რუსთაველის საიუბილეო ზეიმზე. ეკუთვნის რამდენიმე წერილი ქართული ლიტერატურისა და კულტურის საკითხებზე, წიგნი „საქართველო ალპინისტის თვალით“ (1967). იაპონურ ენაზე პროზაულად თარგმნა და ჰაიასე ტადაჩის ნახატებითა და მ. ზიჩის საკაზმებით გამოსცა ვეფხისტყაოსანი (1955). ეს გამოცემა რამდენიმეჯერ განმეორდა (საერთო ტირაჟი 100000). 1972 გამოსცა ვეფხისტყაოსნის მდიდრულად დასურათებული პოეტური თარგმანი. იაპონურ ენაზე თარგმნა ქართული ფოლკლორების ნიმუშები, აგრეთვე გადმოცემები და ლეგენდები რუსთაველზე (ი. მეგრელიძის წიგნიდან „რუსთაველი და ფოლკლორი“, თბილისი, 1960). თარგმნილი აქვს ნოდარ დუმბაძის, ნიკოლოზ ტიხონოვის, ვალენტინ კატაევის და სხვა მწერლების ნაწარმოებები. ი. მეგრელიძე, ქართული საბჭოთა ენციკლოპედია, ტ. 10, თბ., 1986. — გვ. 419.
ევროვიზიის სიმღერის კონკურსი 2008

ევროვიზიის სიმღერის კონკურსი 2008 — 53-ე კონკურსი ევროვიზიის სიმღერის ისტორიაში. ის ტარდებოდა 20 - 24 მაისამდე ქ. ბელგრადში (სერბეთი). ქვეყანამ ჩატარების უფლება მიიღო 2007 წელს, როდესაც გახდა გამარჯვებული. ევროვიზიის ისტორიაში პირველად გამარჯვება რუსეთის წარმომადგენელმა დიმა ბილანმა სიმღერით «Belive me» წაიღო სახლში. მეორე ადგილი სიმღერით «Shady Lady» ერგო უკრაინელ ლამაზმანს ანი ლორაკს, მესამე ადგილზე გავიდა ბერძენი კალომირა სიმღერით «Secret Combination». 2008 წლის 28 იანვარს 39 დაყვეს 6 ყუთზე მათი გეოგრაფიული მდგომარების მიერ: შემდეგ ყველა ყუთი დაყოფეს ორ ნაწილად, ერთი ნაწილი მოხვდა პირველ ნახევარფინალში მეორე მეორეში. ფერებით აღნიშნულია გასვლა ფინალში:   მაყურებლების ხმის მიცემით   ჟიურის ხმის მიცემით 20 მაისი, 2008. 22 მაისი, 2008. ფინალისტები დიდი ოთხიანი:  საფრანგეთი,  გერმანია,  ესპანეთი და  გაერთიანებული სამეფო; მასპინძელი ქვეყანა  სერბეთი; პირველი ნახევარფინალის 10 საუკეთესო ქვეყანა; მეორე ნახევარფინალის 10 საუკეთესო ქვეყანა. 24 მაისი, 2008. საქართველო როგორც ყველა დანარჩენი ქვეყანა ორჯერ აძლევდა ხმას, პირველად მე-2 ნახევარ ფინალში და მეორედ ფინალში. საქართველო თავისი ხმების წარდგენისას რიგით 42-ე ქვეყანა იყო და მის ხმებს თიკა ფაცაცია ახმოვანებდა. Elnur & Samir, Day after Day, აზერბაიჯანი OLta Boka, Zemrën E Lamë Peng, ალბანეთი Ruslan Alekhno, Hasta la Vista, ბელარუსი Ishtar,O Julissi, ბელგია Laka, Pokušaj, ბოსნია და ჰერცეგოვინა Deep Zone & Balthazar, DJ, Take Me Away, ბულგარეთი No Angels, Disappear, გერმანია Simon Mathew, All Night Long, დანია Andy Abraham, Even If, დიდი ბრიტანეთი Rodolfo Chikilicuatre, Baila el Chiki Chiki, ესპანეთი Kreisiraadio, Leto Svet, ესტონეთი Mor ve Ötesi, Deli, თურქეთი Dustin the Turkey, Irelande Douze Pointe, ირლანდია Euroband, This Is My Life, ისლანდია Boaz, The Fire In Your Eyes, ისრაელი Pirates of the Sea, Wolves of the Sea, ლატვია Tamara, Vrčak и Adrijan, Let Me Love You, მაკედონია Morena, Vodka, მალტა Жета Бурлаку, A Century Of Love, მოლდოვა Stefan Filippovic, Zauvijek volim te, მონტენეგრო Hind, Your Heart Belongs to Me, ნიდერლანდები Maria Haukaas Storeng Hold On Be Strong, ნორვეგია Isis Gee, For Life, პოლონეთი Vania Fernandes, Senhora do Mar, პორტუგალია Nico и Vlad Mirita,Pe-o Margine de Lume, რუმინეთი Dima Bilan, Believe, რუსეთი Kalomira, Secret Combination, საბერძნეთი Miodio, Complice, სან-მარინო Sébastien Tellier, Divine, საფრანგეთი Diana Gurtskaya, Peace Will Come, საქართველო Rebeka Dremelj,Vrag naj vzame, სლოვენია Sirusho, Qele Qele, სომხეთი Ani Lorak, Shady Lady, უკრაინა Chessi, Candlelight, უნგრეთი Teräsbetoni, Missä miehet ratsastaa, ფინეთი Charlotte Perrelli, Hero, შვედეთი Paolo Meneguzzi, Era stupendo, შვეიცარია Тereza Kerndlová, Have Some Fun, ჩეხეთი Kraljevi Ulice & 75 cents, Romanca, ხორვატია ქართულ ვიკიპედიაში არსებობს პორტალი „ევროვიზია“. ევროვიზიის ოფიციალური საიტი ევროვიზია საქართველო-ს ოფიციალური საიტი დაარქივებული 2007-09-28 საიტზე Wayback Machine. დიანა ღურწკაიას 2008 წლის ევროვიზიის ოფიციალური საიტი დაარქივებული 2008-08-13 საიტზე Wayback Machine.
კიტაგავა უტამარო

კიტაგავა უტამარო (იაპ. 喜多川 歌麿) (დ. 1753, კავაგოე — გ. 31 ოქტომბერი , 1806, ედო, ახლანდელი ტოკიო) — ხეზე შესრულებული ფერადი გრავიურების იაპონელი ოსტატი და ფერმწერი. უკიიო-ე-ს სკოლის წარმომადგენელი. მუშაობდა ედოში, ქმნიდა მოხელეთა ცხოვრების ამსახველ სიუჟეტებს, პეიზაჟებს (გრავიურების ალბომი "წიგნი მწერებზე", 1788). სახელი გაითქვა გეიშებისადმი მიძღვნილი ნამუშევრებით (გრავიურების ალბომი "იოსივარის მწვანე სახელების წელიწდეული", 1804). უტამაროს დახვეწილმა პოეტურმა შემოქმედებამ დიდი როლი ითამაშა იაპონური გრავიურისადმი XIX საუკუნის ევროპელი მხატვართა ინტერესის გაღვიძებაში. ქართული საბჭოთა ენციკლოპედია, ტ. 10, თბ., 1986. — გვ. 187.
მრგვალი ქანდაკება

მრგვალი ქანდაკება — სამგანზომილებიანი მოცულობისა და სივრცეში დამოუკიდებელი პლასტიკური მატერიალური მთლიანობის მქონე ქანდაკება. ბარელიეფისაგან განსხვავებით ფონთან სიბრტყობრივ ერთიანობას არ ქმნის. მრგვალი ქანდაკების ძირითადი სახეებია, სტატუა, ბიუსტი, სკულპტურული ჯგუფი. მრგვალი ქანდაკება გამიზნულია როგორც ერთი, ასევე რამდენიმე მხედველობითი კუთხისათვის, აგრეთვე წრიული დათვალიერებისათვის, რომლის დროსაც ნაწარმოების მხატვრულ-ესთეტიკური შინაარსი იხსნება სხვადასხვა ურთიერთშემავსებელ ასპექტში. ქართული საბჭოთა ენციკლოპედია, ტ. 7, თბ., 1984. — გვ. 167.
ტოძიო ჰიდეკი

ტოძიო ჰიდეკი ( იაპონ. 東條 英機) (დ. 30 დეკემბერი, 1884, ტოკიო — გ. 23 დეკემბერი, 1948, იქვე) — იაპონელი გენერალი, პრემიერ-მინისტრი, რომელმაც წამყვანი როლი ითამაშა მეორე მსოფლიო ომის პერიოდის იაპონიაში. ჰიდეკი ტოძიო დაიბადა ქალაქ ტოკიოს რაიონ კოჯიმაჩიში 1884 წელს, იაპონიის არმიის გენერალ-ლეიტენანტის, ჰიდენორი ტოძიოს, ოჯახში. ტოძიოს ორი უფროსი ძმა დაიღუპა მის დაბადებამდე. 1909 წელს ის დაქორწინდა კაცუკო იტოზე, ვისთანაც მას სამი ვაჟი და ოთხი ქალიშვილი ეყოლა. ტოძიო 1915 წლიდან ხელმძღვანელი პოსტები ეკავა იაპონიის არმიაში. 1940 წლის ივლისიდან - 1941 წლის ივლისრამდე იაპონიის სამხედრო მინისტრის პოსტზე მოღვაწეობდა. 1941 წლის ოქტომბრიდან - 1944 წლის ივლისამდე ეკავა პრემიერ-მინისტრისა და ერთდროულად სამხედრო მინისტრის თანამდებობდა. მხარს უჭერდა იაპონიის კავშირს ნაცისტურ გერმანიასა და იტალიასთან. ტოძიო ჰიდეკი ატარებდა გერმანიის აქტიური დახმარების პოლიტიკას ომში საბჭოთა კავშირის წინააღმდეგ. სიკვდილით დასაჯეს შორეული აღმოსავლეთის საერთაშორისო სამხედრო ტრიბუნალის განაჩენით. ↑ Gorman, Jacqueline Laks (2009 წელიო). Pearl Harbor: A Primary Source History. გამომცემლობა "Gareth Stevens", გვ. 43. ISBN 1433900475.  ↑ Butow, Robert Joseph Charles (1961 წელი). Tojo and the coming of the war. გამომცემლობა "Stanford University Press", გვ. 4. ISBN 0804706905.  ↑ Baudot, Marcel (1980 წელი). The Historical encyclopedia of World War II. გამომცემლობა "Infobase Publishing", გვ. 455. ISBN 0871964015.  ↑ 4.0 4.1 4.2 4.3 ქართული საბჭოთა ენციკლოპედია, ტომი 10, გვერდი 28, თბილისი, 1986 წელი ქართული საბჭოთა ენციკლოპედია, ტ. 10, თბ., 1986. — გვ. 28. ვიკისაწყობში არის გვერდი თემაზე: ტოძიო ჰიდეკი
ტილიანა

ტილიანა – მდინარე ხაშურის მუნიციპალიტეტში. მდინარე სურამულას მარცხენა შენაკადი. სათავე აქვს ლიხის ქედის აღმოსავლეთ კალთაზე. სიგრძე 18 კილომეტრი, აუზის ფართობი 45 კმ². მიედინება ძირითადად ცოცხნარის ტერიტორიული ორგანოს ტერიტორიაზე. მდინარე მიეკუთვნება კასპიის ზღვის აუზს. საზრდოობს მიწისქვეშა წყლებით და ბუნებრივი ნალექებით. მდინარეს იცნობს ი. ა. გიულდენშტედტი, რომელიც საქართველოში იმყოფებოდა 1771-1772 წლებში. ↑ ელისაშვილი ს., ხაშურის მუნიციპალიტეტის კომპლექსური ატლასური კარტოგრაფირება, თბ., 2019, გვ., 9 ↑ ხაშურის მუნიციპალიტეტის საიტი – ცოცხნარის ტერიტორიული ორგანო. დაარქივებულია ორიგინალიდან — 2011-07-21. ციტირების თარიღი: 2011-04-10. ↑ ლაცაბიძე თ., ხაშურის ისტორიისათვის (1693-2020), გაზ. ხაშურის მოამბე, 28 სექტემბერი, 2020, № 2, გვ. 5
ბეღლეთი (ხაშურის მუნიციპალიტეტი)

ბეღლეთი — სოფელი საქართველოში, შიდა ქართლის მხარის ხაშურის მუნიციპალიტეტში (ქვიშხეთის თემი), ლიხის ქედის სამხრეთი ნაწილის აღმოსავლეთ კალთაზე. ზღვის დონიდან 800 მეტრი, ხაშურიდან 10 კილომეტრი. სოფელში დგას არქიტექტურული ძეგლი ბეღლეთის წმინდა გიორგის ეკლესია. 2014 წლის აღწერის მონაცემებით სოფელში ცხოვრობს 22 ადამიანი. ბეღლეთი პირველად ვახუშტი ბაგრატიონს აქვს მოხსენიებული. სოფელი გვიანდელ შუა საუკუნეებში სათავადო სააბაშიოს ქართლის კუთვნილ ნაწილში შედიოდა. 1865 წელს თავისი 7 კომლით სურამის უბნის ქვიშხეთის სასოფლო თემს ეკუთვნოდა. ენციკლოპედია „საქართველო“, ტ. 1, თბ., 1997. — გვ. 417. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ბულბულისციხე

ბულბულისციხე — სოფელი საქართველოში, შიდა ქართლის მხარის ხაშურის მუნიციპალიტეტში (ქვიშხეთის თემი), ლიხის ქედის აღმოსავლეთ კალთაზე, მდინარე შოლას (მტკვრის მარცხენა შენაკადი) სათავეში. ზღვის დონიდან 840 მეტრი, ხაშურიდან 12,5 კმ. 2014 წლის აღწერის მონაცემებით სოფელში ცხოვრობს 123 ადამიანი. სოფლის სახელწოდება ახალია და წარმოდგება სოფლის განაპირას მდგარი ციხის სახელიდან. სოფელს ადრე ციხისძირი ერქვა. XVIII საუკუნეში აქ ქართლელ აბაშიძეთა ერთ-ერთი მთავარი რეზიდენცია იყო. ენციკლოპედია „საქართველო“, ტ. 1, თბ., 1997. — გვ. 491. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ახალშენი (ხაშურის მუნიციპალიტეტი)

ახალშენი — სოფელი საქართველოში, შიდა ქართლის მხარის ხაშურის მუნიციპალიტეტში (წრომის თემი), მდინარე მტკვრის მარჯვენა ნაპირას. ზღვის დონიდან 680 მეტრი, ხაშურიდან 16 კილომეტრი. 2014 წლის აღწერის მონაცემებით სოფელში ცხოვრობს 61 ადამიანი. ენციკლოპედია „საქართველო“, ტ. 1, თბ., 1997. — გვ. 290. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II